Šaukėnų II tvenkinys
55°49′12″ š. pl. 22°53′26″ r. ilg.﻿ / ﻿55.82000°š. pl. 22.89056°r. ilg.﻿ / 55.82000; 22.89056 Šaukėnų II tvenkinys – tvenkinys Lietuvoje, Kelmės rajone, 1 km į šiaurės rytus nuo Šaukėnų. Sudarytas užtvenkus V-4 upelį (Ventos intakas) 2,5 km nuo jo žiočių. Tvenkinio ilgis iš pietvakarių į šiaurės rytus – 0,27 km, plotis – iki 0,21 km. Altitudė 107,8 m. Krantai žemi, apaugę medžiais ir krūmais. Šiaurinėje ir vakarinėje pakrantėse auga miškeliai, į rytus plyti pievos. Pietuose kelias skiria nuo Šaukėnų I tvenkinio. Netoliese yra Kartoklių ir Šukiškių kaimai. Pagal 2020 m. Lietuvos upių, ežerų ir tvenkinių kadastro duomenis, Šaukėnų II tvenkinys priskiriamas Šaukėnų I tvenkiniui.